Diari Oficial de la Generalitat Valenciana


Sumari del DOGV 4179, del 30-01-2002 (2002/246)

RESOLUCIÓ de 12 de novembre de 2001, de la Direcció General de Treball i Seguretat Laboral, per la qual es disposa el registre i la publicació de l'acord de l'empresa Seguretat i Promoció Industrial de la Comunitat Valenciana, SA (SEPIVA), sobre determinades matèries laborals (codi núm. 8000512).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4179

Data del DOGV
:   30-01-2002

Secció del DOGV
:   III. CONVENIS I ACTES - B) CONVENIS COL·LECTIUS

Número del document
:   2002/246


Data del document
:   12-11-2001

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * conveni col·lectiu

RESOLUCIÓ de 12 de novembre de 2001, de la Direcció General de Treball i Seguretat Laboral, per la qual es disposa el registre i la publicació de l'acord de l'empresa Seguretat i Promoció Industrial de la Comunitat Valenciana, SA (SEPIVA), sobre determinades matèries laborals (codi núm. 8000512). [2002/A246]
  
Vist el text de l'acord de l'empresa Seguretat i Promoció Industrial de la Comunitat Valenciana, SA, (SEPIVA), sobre determinades matèries laborals, subscrit en data 11 d'octubre de 2001, per la representació dels treballadors i de l'empresa, presentat davant d'aquesta Direcció General de Treball i Seguretat Laboral el dia 30 d'octubre de 2001, i de conformitat amb el que s'ha disposat en l'article 90, apartats 2 i 3 del Reial Decret Legislatiu 1/1995, de 24 de març, de la Llei de l'Estatut dels Treballadors; i en els articles 2, 3 i 6 del Reial Decret 1.040/1981, de 22 de maig, sobre registre i dipòsit de convenis col·lectius de treball, aquesta Direcció General de Treball i Seguretat Laboral, de conformitat amb les competències que té transferides segons el Reial Decret 4.105/1982, de 29 de desembre, resol:
  
Primer
  
Ordenar que siga inscrita en el Registre de Convenis Col·lectius de Treball d'aquesta Direcció General, i que siga dipositat el text original de l'acord, amb notificació a la Comissió Negociadora.
  
Segon
  
Disposar que siga publicat en el Diari Oficial de la Generalitat Valenciana.
  
València, 12 de novembre de 2001.- El director general de Treball i Seguretat Laboral: Román Ceballos Sancho.
  
València, 11 d'octubre de 2001
  
Reunits
  
D'una part, el senyor Alejandro Reig de la Rocha, amb document nacional d'identitat 36821729B, que actua en nom i representació de l'empresa Seguretat i Promoció Industrial Valenciana, SA, en anagrama SEPIVA.
  
Intervé, en condició de director general, amb escriptura de poder de data 19 de gener de 2000, número de protocol 260, i el seu càrrec es troba vigent en la data del present document.
  
De l'altra, i en representació dels treballadors:
  
Pel centre de treball de València,
  
- Mª José Beguer Cháfer, amb document nacional d'identitat número 60566719H.
  
- Francisco Guidal Tejedor, amb document nacional d'identitat número 7217609W.
  
- Encarna Lechón, amb document nacional d'identitat número 71428361M.
  
- Mª Luz Zaragoza Cardeus, amb document nacional d'identitat número 77870957W.
  
- Inmaculada González García, amb document nacional d'identitat número 63029351N.
  
Intervenen, en condició de membres del Comité d'Empresa en representació dels treballadors del centre de treball ubicat a València, carrer Guillem de Castro, 83, que han resultat elegits per a aquest càrrec en virtut d'eleccions de centre de treball, realitzades el 8 de febrer de 1999, i es troben els seus càrrecs vigents en la data del present document.
  
- Pel centre de treball d'Alacant:
  
Domingo Manresa Quesada, amb document nacional d'identitat número 16231691A.
  
Intervé l'anterior en condició de delegat de personal del centre de treball ubicat a Alacant, carrer Churruca, número 6, que ha resultat elegit per al seu càrrec en virtut d'eleccions realitzades el 8 de febrer de 1999 per al centre de treball d'Alacant, i es troba el seu càrrec vigent en la data del present document.
  
Totes les parts firmants es reconeixen capacita suficient i legitimació per a atorgar el present document i a aquest efecte:
  
Manifesten
  
Primer: que la representació de l'empresa i dels treballadors iniciaren els tràmits de negociació per a aconseguir un acord respecte al I Conveni Col·lectiu de l'empresa SEPIVA sense que aquestes negociacions hagen culminat amb la firma del conveni indicat.
  
Segon: que no obstant això, les parts mitjançant el present document pretenen regular determinades matèries laborals al si de l'empresa en les condicions i en els termes que a continuació es pacten, i amb el contingut de vigència fixats en les clàusules del present acord d'empresa, per això a aquest efecte:
  
Pacten
  
Primer: les parts estableixen el contingut pel qual a partir de la firma del present document es regiran les relacions laborals del personal de SEPIVA en matèria de:
  
1. Seguretat i salut en el treball.
  
2. Excedències.
  
3. Permisos i llicències.
  
4. Règim disciplinari.
  
5. Retribucions.
  
6. Estructura salarial.
  
7. Salari base.
  
8. Antiguitat.
  
9. Pagues extraordinàries.
  
10. Hores extraordinàries.
  
11. Increment salarial.
  
12. Indemnitzacions per raó del servei.
  
13. Ajuda social.
  
14. Jornada de treball.
  
15. Festes laborals.
  
16. Vacances
  
Segon: el present acord afectarà tot el personal de SEPIVA, la seua vigència serà d'un any que es computarà des de la data del document, i serà prorrogable per successives anualitats fins que les parts recullen i disposen sobre les matèries ací regulades en un futur conveni col·lectiu que, si és el cas, es pacte.
  
Tercer: la matèria convinguda i a falta de conveni col·lectiu que dispose respecte del seu contingut, únicament podrà ser modificada per mitjà d'acord d'idèntiques característiques i legitimació que concorren en el moment de la firma del present document i en especial respecte a la representació de tots els treballadors de la plantilla de SEPIVA.
  
S'estableix com a contingut de les matèries convingudes les establides en les clàusules següents fins al final.
  
Quart: respecte a seguretat i salut en el treball.
  
1. Els treballadors, siga quina siga la seua modalitat de relació laboral amb l'empresa, tenen dret a una protecció eficaç de la seua integritat física i salut, que es materialitzarà en un sistema adequat de seguretat i salut en el treball, i el treballador té el correlatiu deure de complir i posar en pràctica les mesures de prevenció de riscos laborals que l'empresa adopte en aplicació de les disposicions legals i reglamentàries en aquesta matèria.
  
2. Els treballadors tenen el dret a participar en la formulació de les mesures de prevenció en el centre de treball, i en el control de la implementació d'aquestes, per mitjà dels seus representants unitaris i dels delegats de prevenció.
  
3. Aquesta matèria s'ajustarà al que disposa la Llei 31/1995, de Prevenció de Riscos Laborals, i la normativa complementària que siga d'aplicació en SEPIVA.
  
4. El Comité Intercentres de Seguretat i Salut de SEPIVA és l'òrgan intern especialitzat en la prevenció de riscos laborals, destinat a la participació col·legiada i a la consulta regular i periòdica de les actuacions de l'empresa en aquesta matèria.
  
5. El Comité Intercentres estarà format pels delegats de prevenció, d'una part, i pels representants de l'empresa, en nombre igual al dels delegats de prevenció, de l'altra.
  
6. Els delegats de prevenció seran elegits per i entre els membres del Comité d'Empresa i delegats sindicals.
  
7. En el cas que en un centre de treball no hi haja delegat de personal, els treballadors del centre en qüestió elegiran un delegat de prevenció que s'integrarà en el Comité Intercentres.
  
8. Els reconeixements mèdics es practicaran, en l'organisme que pertoque:
  
a) Una vegada a l'any per a tot el personal.
  
b) A tot el personal de nou ingrés abans d'incorporar-se al lloc de treball.
  
c) A tot treballador abans d'incorporar-se al lloc de treball després d'una absència prolongada per motius de salut.
  
d) Així mateix, i com a conseqüència de l'avaluació de riscos de llocs de treball, es realitzarà un reconeixement mèdic específic en relació amb els riscos que es desprenguen de l'avaluació, conforme a la normativa aplicable. La vigilància de la salut es durà a terme amb el consentiment del treballador. D'aquest caràcter voluntari seran exceptuats, amb l'informe previ dels representants dels treballadors, els supòsits recollits en l'article 26.1 de la Llei de Prevenció de Riscos Laborals.
  
9. L'empresa es compromet a impartir la formació i donar la informació necessària a tots els treballadors sobre els riscos que es deriven del seu lloc de treball.
  
10. Anualment, i dins del Pla de Formació, s'especificaran els cursos que en matèria de seguretat i salut s'hagen d'impartir, segons allò acordat sobre això en el Comité de Seguretat i Salut.
  
Cinqué: respecte a les excedències
  
S'ajustarà al que disposen les normes que s'apliquen per als empleats públics de la Generalitat Valenciana.
  
Sisé: respecte als permisos i llicències.
  
S'ajustarà al que disposen les normes que s'apliquen per als empleats públics de la Generalitat Valenciana.
  
Seté: respecte al règim disciplinari.
  
S'ajustarà al que disposen les normes que s'apliquen per als empleats públics de la Generalitat Valenciana.
  
Vuité: respecte a les retribucions.
  
El personal de SEPIVA serà retribuït únicament i exclusivament pels conceptes salarials que s'estableixen en el present acord, sense que es puga produir cap percepció econòmica per conceptes no recollits en aquest.
  
Nové: respecte a l'estructura salarial.
  
1. El salari del personal de SEPIVA es compon dels conceptes retributius següents:
  
· Salari base.
  
· Complements salarials.
  
· Antiguitat.
  
2. Els complements salarials estaran constituïts pel complement específic, el complement de destinació i el complement d'acord de data 11 d'octubre de 2001, les quantitats dels quals s'estableixen en l'annex I d'aquest document.
  
3. L'empresa determinarà el personal que pot percebre objectius, per import vinculat i proporcional al grau de consecució d'aquests.
  
4. L'aplicació del règim retributiu establit en aquest acord no suposarà en cap cas minoració respecte dels salaris que els treballadors de SEPIVA estiguen percebent en el moment immediatament anterior a la seua firma.
  
Deu: respecte al salari base.
  
El salari base es fixa per raó de la categoria i del nivell professional del treballador i del període de la prestació laboral.
  
La quantia del salari base per a cada categoria i nivell professional és la que s'estableix en l'annex I d'aquest document, en el qual s'especifica l'import brut mensual i anual per a cada categoria i nivell professional.
  
Les quanties establides en l'annex I tindran efecte retroactiu des del dia 1 de gener de 2001, per això l'empresa pagarà als treballadors en una única paga les diferències que resulten d'aplicar aquest annex I. El pagament s'efectuarà en el termini de 30 dies des de la firma del present acord.
  
Onze: respecte de l'antiguitat.
  
1. El complement salarial personal de antiguitat es pagarà als treballadors fixos de l'empresa per cada trienni per raó de la seua categoria i tindran les quanties següents:
  
- Categoria 1a 6.619
  
- Categoria 2a 5.459
  
- Categoria 3a 4.300
  
- Categoria 4a 3.144
  
2. El còmput del temps, per a obtenir el dret a la percepció de l'antiguitat, s'efectuarà des de la data d'ingrés en l'empresa, i es conservaran els triennis meritats en cas de canvi de categoria professional.
  
3. El trienni es pagarà a partir del mateix mes en què es perfecciona.
  
Dotze: respecte a les pagues extraordinàries.
  
1. Els treballadors percebran dues pagues extraordinàries per any de prestació de serveis a l'empresa.
  
2. L'import de cada paga extraordinària serà el del salari base més el complement de l'Acord de data 11 d'octubre de 2001 incrementat amb l'antiguitat corresponent al treballador.
  
3. Les pagues extraordinàries es meritaran proporcionalment al temps de servei prestat en cadascun dels semestres de l'any.
  
4. Les pagues es pagaran abans dels dies 15 de juny i 15 de desembre de cada any.
  
5. En cas de cessament en l'empresa, es pagarà al treballador la part proporcional pendent de pagament al practicar la liquidació de quitança corresponent.
  
Tretze: respecte a les hores extraordinàries.
  
1. No es faran hores extraordinàries excepte en els supòsits excepcionals recollits en la legislació laboral. Les hores extraordinàries treballades es notificaran als representants dels treballadors.
  
2. Les hores extraordinàries, o els excessos de jornada que es realitzen a requeriment de l'empresa, seran compensades amb hores de descans en la proporció d'1,75 hores de descans compensatori per cada hora realitzada. Si les hores extraordinàries o l'excés de jornada es produeixen en horari nocturn (entre les 22.00 i les 06.00 hores), la compensació serà de 2,5 hores per hora treballada.
  
3. El personal que tinga fixats objectius no podrà compensar amb descans els excessos de jornada o les hores realitzades fora de la jornada normal de treball.
  
Catorze: respecte a l'increment salarial
  
S'ajustarà al que disposa la Llei de Pressupostos de la Generalitat Valenciana, tant per al cas d'augments salarials com per a l'establiment de pagues compensatòries originades per congelacions salarials d'anys anteriors.
  
Quinze: respecte a les indemnitzacions per raó del servei.
  
a) Despeses de locomoció: les despeses de locomoció rescabalen de les despeses que per aquest concepte efectua el treballador en els desplaçaments necessaris per causa de treball i per ordre de l'empresa, a aquest efecte es computen des del punt de partida, centre de treball, fins a la tornada a aquest.
  
b) Quilometratge: el valor del quilometratge que s'ha de pagar al personal que utilitze vehicle propi es fixa en 40 pessetes. Tenint en compte que:
  
- El mínim que es pagarà als inspectors d'Energia, Metrologia, seguretat, inventors de ITV i tècnics de supervisió i acreditació serà 25 quilòmetres per eixida.
  
c) Dietes: s'ajustaran al que estableix el Decret 24/1997, d'11 de febrer, del Govern Valencià, sobre indemnització i gratificacions per raó del servei i les actualitzacions posteriors.
  
El col·lectiu d'inspectors d'Energia, Metrologia, Seguretat i interventors ITV i tècnics de supervisió i acreditació percebran, per cada dia d'eixida d'inspecció fora de la localitat on radica el seu centre de treball, la quantitat de 600 pessetes en concepte d'altres despeses.
  
d) Bestretes: a petició de l'empleat, l'empresa anticiparà, en concepte de bestreta sense interés fins a l'import equivalent a tres mensualitats.
  
El termini màxim per a reintegrar-lo és de 12 mesos.
  
No es podrà sol·licitar una nova bestreta fins haver reintegrat a l'empresa totalment l'anterior.
  
e) Despeses accidents: SEPIVA sufragarà el cost de les reparacions fruit de sinistres amb el vehicle, durant la jornada laboral, pels treballadors, quan aquell li siga requerit per a l'exercici del seu treball.
  
Setze: respecte a l'ajuda social
  
Únicament es comprendran dins d'ajudes socials les qüestions següents:
  
1. S'estableix anualment l'aportació de SEPIVA al pla de pensiones, que serà equivalent a l'1% de la massa salarial. No obstant la vigència del present acord des de la seua firma, l'aportació ací pactada tindrà efectes retroactius des de l'1 de gener de 2000, i s'hi aportaran les quantitats que es fixen en l'annex II del present document per a la dita anualitat.
  
Als efectes d'aquest article s'entendrà per massa salarial l'import brut anual de totes les retribucions que s'hagen de satisfer en una determinada anualitat al conjunt de treballadors de l'empresa.
  
Es crearà una comissió composta per l'empresa i representació dels treballadors que determinen totes les qüestions que afecten el pla de pensions.
  
2. Assegurances: respecte a l'assegurança col·lectiva que cobreix els riscos dels empleats de SEVIPA, l'empresa s'obliga a augmentar o mantenir, segons l'escala següent els capitals assegurats en les quanties següents:
  
a) Respecte a la contingència de mort:
  
- El personal amb capital assegurat en l'actualitat d'1.000.000 passarà a 4.000.000.
  
- El personal amb capital assegurat en l'actualitat de 2.000.000 passarà a 5.000.000.
  
- El personal amb capital assegurat en l'actualitat de 3.000.000 passarà a 6.000.000.
  
- El personal amb capital assegurat en l'actualitat de 05.142.168 es mantindrà.
  
b) Respecte a la invalidesa absoluta permanent:
  
- El personal amb capital assegurat en l'actualitat d'1.000.000 passarà a 4.000.000.
  
- El personal amb capital assegurat en l'actualitat d'1.000.000 passarà a 5.000.000.
  
- El personal amb capital assegurat en l'actualitat de 2.500.000 passarà a 6.000.000.
  
- El personal amb capital assegurat en l'actualitat de 5.000.000 passarà a 48.139.600.
  
c) Respecte a mort accident:
  
- El personal amb capital assegurat en l'actualitat d'1.000.000 passarà a 4.000.000.
  
- El personal amb capital assegurat en l'actualitat de 2.000.000 passarà a 5.000.000.
  
- El personal amb capital assegurat en l'actualitat de 3.000.000 passarà a 6.000.000.
  
- El personal amb capital assegurat en l'actualitat de 7.500.000 passarà a 42.536.744.
  
d) Respecte a mort accident circulació.
  
- El personal amb capital assegurat en l'actualitat d'1.000.000 passarà a 4.000.000.
  
- El personal amb capital assegurat en l'actualitat de 2.000.000 passarà a 5.000.000.
  
- El personal amb capital assegurat en l'actualitat de 3.000.000 passarà a 6.000.000.
  
- El personal amb capital assegurat en l'actualitat de 8.000.000 passarà a 41.484.482
  
Disset: respecte a la jornada de treball.
  
1. Amb caràcter general, la jornada laboral per al personal afectat per aquest acord serà de 37 hores i mitja setmanals, excepte per al personal que ocupe un lloc de treball amb un complement salarial que comporte la dedicació de quaranta hores setmanals.
  
2. El calendari laboral s'ajustarà al que estableix amb caràcter oficial la Generalitat Valenciana per a cada província i localitat on l'empresa tinga centres de treball.
  
3. En el cas en què la Generalitat Valenciana efectue una reducció en la jornada laboral per als empleats públics, aquesta serà d'aplicació automàtica als empleats de SEPIVA.
  
Divuit: respecte a l'horari laboral.
  
1. La jornada de treball s'estendrà de dilluns a divendres, ambdós dies inclusivament, de les 08.00 a les 15.00 hores. Es gaudirà d'una pausa en la jornada diària de treball de 30 minuts, computable com a treball efectiu.
  
2. Excepcionalment, amb la sol·licitud prèvia del treballador i de comú acord amb el cap d'àrea del seu departament, es podrà realitzar un horari flexible el còmput setmanal del qual siga de 37 hores i mitja.
  
3. Es treballarà, cada setmana, en una jornada de vesprada, situada de dilluns a dijous, en horari de les 16.00 a les 18.30 hores.
  
4. La jornada d'estiu serà de dilluns a divendres, de les 08.00 a les 15.00 hores, i s'estendrà des del dia 15 de juny fins al 15 de setembre, ambdós inclusivament.
  
5. L'horari laboral de la setmana de festes locals dels municipis on estiguen situats els centres de treball de SEPIVA serà de les 09.00 a les 14.00 hores, no obstant això, els treballadors podran optar per disposar de la reducció horària corresponent en forma distinta, sempre que no es cause un perjudici al servei.
  
6. El personal amb sistema de retribució per objectius podrà ser requerit per l'empresa per a realitzar una jornada setmanal superior a la indicada, quan així ho exigisquen les necessitats del servei. Això per raó de la major responsabilitat inherent als seus llocs de treball, i sense que es genere el dret a percebre remuneració per hores extraordinàries al estar compensat aquest esforç addicional mitjançant el complement salarial per objectius.
  
Dinou: respecte a les festes laborals
  
1. Els treballadors estan exempts d'assistir al treball en les festes locals següents:
  
a) El dia 18 de març, el personal del centre de treball de la ciutat de València.
  
b) El dia 23 de juny, el personal del centre de treball d'Alacant.
  
c) El dimarts de la setmana de les festes de la Magdalena, el personal del centre de treball de Castelló.
  
2. El personal estarà exempt d'assistència al treball els dies 24 i 31 de desembre.
  
3. El personal tindrà les 14 festes laborals assenyalades en el calendari oficial de la Generalitat Valenciana.
  
4. Si alguns dels dies recollits en els punts anteriors coincideixen amb dissabte o diumenge, el personal disposarà d'un dia per cadascun dels dies de coincidència, que s'agregarà als dies per assumptes propis o particulars.
  
Vint: respecte a les vacances
  
S'ajustaran al que disposen les normes que s'apliquen per als empleats públics de la Generalitat Valenciana.
  
Llegit i trobat conforme per les parts que hi intervenen, es firma el present document per exemplar quadruplicat i a un sol efecte en el lloc i en la data al principi indicats.
  
ANNEX II
  
Pla de pensions
  
Import a repartir 3,166,156
  
 Mes Import
  
Nom Alta 00 00
  
Alepuz Giménez, Amparo 02.11.93 12 48,094
  
Andreu Dobón, M. Carmen 01.02.85 12 48,094
  
Aparicio García, Matilde 16.09.87 12 48,094
  
Arenas Morcillo, José Luis 24.10.89 12 48,094
  
Balboa García, Armando 02.11.88 12 48,094
  
Beguer Chafer, Mª José 14.11.88 12 48,094
  
Belda Martínez, Concepción 14.11.94 12 48,094
  
Berenguer Martínez, Consuelo 08.06.88 12 48,094
  
Blasco Andrés, Carlos 14.05.90 12 48,094
  
Bort Bargues, Enrique 02.09.91 12 48,094
  
Caballer Salazar, Mª Teresa 12.02.90 12 48,094
  
Cabedo Cabo, Laura 23.10.89 12 48,094
  
Clemente Comín, José 02.04.91 12 48,094
  
Climent Soler, Africa 03.11.86 12 48,094
  
Coll Sornosa, Concepción 02.05.90 12 48,094
  
Crespo Marzal, Miguel 03.01.91 12 48,094
  
Dasí Bes, Joaquín 01.07.83 12 48,094
  
Estellés Marqués, Amparo 21.06.93 12 48,094
  
Fabra Salvador, Luis Carlos 01.11.99 12 48,094
  
Faus Serna, José Ramón 02.11.88 12 48,094
  
Fernández Clemente, Eva 05.12.90 12 48,094
  
Ferrer Martínez, María 16.01.89 12 48,094
  
Ferrón Gómez, Manuel 01.03.88 12 48,094
  
Figueres Cantó, Eva María 05.12.90 12 48,094
  
García Silla, Ana María 26.01.00 12 48,094
  
Gómez Miravet, Pedro 22.06.88 12 48,094
  
González García, Inmaculada 01.08.88 12 48,094
  
Guillem Méndez, Inmaculada 11.09.89 12 48,094
  
Guindal Tejedor, Francisco 02.09.91 12 48,094
  
Hernández García, Ernesto 31.10.88 12 48,094
  
Lechón Rodilla, Encarna 05.04.91 12 48,094
  
Lloret Tur, Guillermo 02.09.91 12 48,094
  
López Cañadas, Rosario 17.12.90 12 48,094
  
Manresa Quesada, Domingo 02.09.91 12 48,094
  
Marqués Andrés, Amparo 03.07.90 12 48,094
  
Martínez Lorente, J. Carlos 02.09.91 12 48,094
  
Martínez Villaplanda, Mª José 14.01.91 12 48,094
  
Monfort Ferrer, Vicente 13.02.91 12 48,094
  
Orea Rubio, Pedro 22.04.91 12 48,094
  
Pastor Alba, Cristina 24.05.88 12 48,094
  
Paya Ferrándiz, Eduardo 02.11.88 12 48,094
  
Perales Angulo, Salvador 03.09.91 12 48,094
  
Pérez Aragón, Mª Pilar 01.02.89 12 48,094
  
Pérez Fraga, Gaspar 31.10.88 12 48,094
  
Pérez Sánchez, Romualdo 02.10.95 12 48,094
  
Pérez Soler, Mª Pilar 05.02.90 12 48,094
  
Pons Font, Nadal 13.01.87 12 48,094
  
Preciado Romero, Jorge 27.09.93 12 48,094
  
Querol Muñoz, Vte. Ramón 03.04.00 9 36,070
  
Ramos Domingo, Amparo 13.03.89 12 48,094
  
Raya Calatayud, Daniel 22.02.99 12 48,094
  
Reig García, Concepción 25.05.88 12 48,094
  
Rihuete Varea, Ana María 03.12.90 12 48,094
  
Ros Rubio, José Manuel 05.10.92 12 48,094
  
Sampayo Vidal, Esteban 02.09.91 12 48,094
  
Sánchez Bedrina, Arturo 02.04.90 12 48,094
  
Santamans Caballero, José Vte. 01.12.00 1 4,008
  
Santiago Serrano, Víctor 07.04.88 12 48,094
  
Serrano Villalba, Eliecer 17.06.91 12 48,094
  
Sirvent Sirvent, Guillermo 02.10.95 12 48,094
  
Suay González, Pedro 01.03.91 12 48,094
  
Tomás Mayor, Eugenia 12.02.90 12 48,094
  
Torres Fuentes, Joaquín 02.09.91 12 48,094
  
Tuñón Lázaro, Elisa 03.09.90 12 48,094
  
Vázquez Martín, Mª Carmen 02.05.90 12 48,094
  
Victoria Carrascosa, Carmen 05.12.90 12 48,094
  
Zaragoza Castells, Mª Luz 11.09.89 12 48,094
  
València, 17 d'octubre de 2001
  
Pel present escrit, els sotasignats empleats del centre de treball ubicats a Castelló de la Plana, carrer Compositor Vicente Asensio, número 6, manifestem la voluntat d'adhesió a les clàusules de l'Acord d'Empresa de SEPIVA, de data 11 d'octubre de 2001.
  
Nom DNI
  
Caballer Salazar, Teresa 98811748T
  
Fabra Salvador, Luis Carlos 40177346X
  
Querol Muñoz, Vicente Ramón 20209589G
  
Serrano Villalba, Eliecer 63427634Y